Cuneiform Tablet KTS 1 30
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma wa-ak-lúm-ma a-na pu-šu-ke-en₆ qí-bi-ma ta-áš-pu-ra-am um-ma a-ta-ma 5 ma-na KÙ.BABBAR ša ás-qú-dim a-na-kam aṣ-ba-at ù 10 ma-na a-na ṣí-ib-tim al-qé-ma KÙ.BABBAR ú-šé-bi₄-lá-ku-um lu-qú-tám ša ás-qú-dim ša ú-ṣa-bi-tù a-na KÙ.BABBAR ú-ta-ar-ma KÙ.BABBAR ša ṣí-ib-tim ú-ta-ar-ma ší-tí KÙ.BABBAR-pì-kà ú-šé-ba-lá-ku-um 2 GÚ 5 ma-na AN.NA 30 ku-ta-ni 2 ANŠE ṣa-lá-me 5 ma-na 5 GÍN ḫu-sà-ra-am SIG₅ wa-at-ra-am 11 GÍN a-mu-tum ki-iṣ-ru-um mì-ma a-ni-im a-na ás-qú-dim a-bi-i i-dí-in IGI a-šùr ù i-li-a a-kà-ra-ba-kum me-er-i a-ta ki-ma a-na KÙ.BABBAR-pì-kà 1 GÍN tù-uš-ta-ma-ru-ṣú i-ḫi-id-ma a-dí 1 GÚ KÙ.BABBAR ù e-li-iš a-lik-ma KÙ.BABBAR-áp a-wi-lim ṣa-bi-it ṭup-pì tù-kà-al ša a-na e-ta-lu-tí-kà a-na-ku-ma ṭup-pì-a ta-ṣa-bu-tù a-wi-lúm šé-ṭù-ti a-bi₄-a ù šé-ṭù-tí il₅-té-qé šu-ta-am-ri-iṣ-ma ma-la ta-ga-mì-li-ni e-pu-uš 2 ṣú-ḫa-ri-a uš-tí-mì-it ù KÙ.BABBAR ap-ku-nu i-ta-ba-al a-na tí-mì-il₅-ki-a tí-i-ir-tí i-ta-lá-ak ù a-ta a-ma-nu-um šu-pu-ur-šu-nu-tí-ma KÙ.BABBAR-pí a-na ṣé-ri-kà lu-šé-bi₄-lu-nim KÙ.BABBAR 1 GÍN lá i-be-e-lu-nim i-šar-be-lí ṣú-ḫa-ri iš-tí ás-qú-dim wa-ša-áb i-ḫi-id-ma i pá-ni-im-ma šé-ri-a-šu